
Märjamaa          						22. september 2026 nr 


Märjamaa vallas Märjamaa alevis Kullerkupu tn 36, 
Kullerkupu tn 38 ja Kullerkupu tänav L2 kinnistute 
detailplaneeringu kehtestamine

Märjamaa Vallavolikogu 23. septembri 2025 otsusega nr 259 algatati Märjamaa alevis Kullerkupu tn 36, Kullerkupu tn 38 ja Kullerkupu tänav L2 kinnistute detailplaneering ning jäeti algatamata keskkonnamõju strateegiline hindamine. Detailplaneering on oma sisult üldplaneeringut muutev. 

Planeeritava ala suurus on ligikaudu 0,99 ha ja see asub Märjamaa alevis, mis on tiheasustusala ning hõlmab Kullerkupu tn 36 (registriosa nr 25152950, katastritunnus 50201:001:0313, pindala 3927 m2, sihtotstarve maatulundusmaa 100%), Kullerkupu tn 38 (registriosa nr 25152950, katastritunnus 50201:001:0314, pindala 5758 m2, maatulundusmaa 100%) ja Kullerkupu tänav L2 (registriosa nr 25152950, katastritunnus 50201:001:0315, pindala 279 m2, sihtotstarve transpordimaa 100%) katastriüksuseid.

Detailplaneeringuga määratakse katastriüksuste jagamise ja ehitusõiguse tingimused elamute ja neid teenindavate abihoonete püstitamiseks. Detailplaneeringuga moodustatakse kaks elamumaa ja üks transpordimaa sihtotstarbega krunt. Elamukruntide maksimaalne täisehitatuse protsent on 15%, hoonete ja abihoonete maksimaalne korruselisus on 2 korrust. Kummalegi elamukrundile määratakse ehitusõigus ühe kuni 9 meetri kõrguse elamu ja kahe kuni 6 meetri kõrguse abihoone püstitamiseks. Planeeringuga lahendatakse ka ala juurdepääs, mis on planeeritud Nurmenuku ja Kullerkupu tänava kaudu, samuti liikluskorraldus, parkimine, haljastus, heakord ning tehnovõrkudega varustamine. 

Märjamaa Alevikogu 19. detsembri 2000 määrusega nr 13 kehtestatud Märjamaa alevi üldplaneeringu järgi on planeeritava ala maakasutuse juhtotstarve pargi-, metsa- või haljasala maa, mille kohta on üldplaneeringu seletuskirja ptk 4.1.6 sätestanud, et parkides ja haljasaladel tuleb säilitada olemasolev haljastus. Kuna kavandatav hoonestus muudab ala üldplaneeringus määratud juhtotstarvet ja kasutustingimusi, on tegemist üldplaneeringu põhilahenduse muutmise ettepanekut sisaldava detailplaneeringuga.

Vastavalt planeerimisseaduse (PlanS) § 142 lõike 1 punktile 1 võib detailplaneering põhjendatud vajaduse korral sisaldada kehtestatud üldplaneeringu põhilahenduse muutmise ettepanekut, kui üldplaneeringuga määratud maakasutuse juhtotstarve muutub ulatuslikult. 

Üldplaneeringu muutmine Kullerkupu tn 36 ja 38 kinnistute osas on põhjendatud, kuna see vastab vajalikkuse, sobilikkuse ja proportsionaalsuse põhimõtetele. Planeeritav ala ei täida kehtivas üldplaneeringus ette nähtud avaliku haljasala funktsiooni ning sobitub ümbritseva elamupiirkonna hoonestusstruktuuri ja tehnovõrkudega. Muudatus ei vähenda rohevõrgustiku sidusust ega avalike haljasalade ulatust, kuid loob võimaluse maa sihipäraseks kasutamiseks elamuehituseks. Lahendus tagab tasakaalu maaomanike õiguste ja avaliku huvi vahel ning toetab Märjamaa alevi ruumilise arengu eesmärke.

Detailplaneeringu eskiislahenduse avalik väljapanek toimus ajavahemikul 02.01.2026 - 02.02.2026. Avaliku väljapaneku teade avaldati lehes Märjamaa Nädalaleht ja edastati PlanS § 127 lõigetes 1 ja 2 nimetatud isikutele ja asutustele. Avaliku väljapaneku käigus edastas arvamuse koos märkustega Maa- ja Ruumiamet (registreeritud dokumendiregistris 29.01.2026 nr 7-1.3/4069-2), märkuste alusel viidi sisse parandused ning esitatud arvamusega arvestati. Päästeamet andis oma kooskõlastuse 20.02.2026 kirjaga nr 7-1.3/4069-3. 

Vastavalt PlanS § 136 lõikele 2 ei ole avaliku arutelu korraldamine nõutav, kui detailplaneeringu kohta ei esitatud avaliku väljapaneku kestel kirjalikke arvamusi või kui kõik kirjalikult esitatud arvamused on arvesse võetud. Tulenevalt eeltoodust ei korraldanud Märjamaa Vallavalitsus detailplaneeringu eskiislahenduse avaliku väljapaneku järgselt avalikku arutelu.

Detailplaneering võeti vastu Märjamaa Vallavolikogu 17. märtsi 2026 otsusega nr 52. Avalik väljapanek toimus Märjamaa valla ametlikul veebilehel ja Märjamaa Vallavalitsuse fuajees ajavahemikul 20.04.2026 – 21.05.2026. 

Maa- ja Ruumiametile detailplaneeringu heakskiitmiseks esitamise käigus selgus, et kõiki kaasatavaid ei olnud vastuvõetud detailplaneeringu avalikust väljapanekust teavitatud. Märjamaa Vallavalitsus teavitas kaasatavaid 30.06.2026 kirjaga nr 7-1.3/4069-5 menetluses ilmnenud puudusest ning andis neile täiendava võimaluse planeeringulahenduse kohta arvamuse esitamiseks. Määratud tähtaja jooksul arvamusi ega arvamuse esitamise tähtaja pikendamise taotlusi ei esitatud. Seetõttu ei korraldatud avaliku väljapaneku järel avalikku arutelu.

Märjamaa Vallavalitsuse 08.06.2026 kirjaga nr 7-1.3/4069-4 esitati detailplaneering Maa- ja Ruumiametile heakskiidu andmiseks. Maa- ja Ruumiameti 29.07.2026 kirjaga nr 6-3/25/12968-7 anti heakskiit ning tagastati planeering kohalikule omavalitsusele kehtestamise üle otsustamiseks. 

Maa- ja Ruumiamet leidis heakskiidu andmisel, et üldplaneeringu muutmise vajadust on piisavalt kaalutud ja põhjendatud, planeeringu koostamine on läbi viidud kooskõlas planeerimisseaduse nõuetega ning detailplaneering vastab õigusaktidele.

Vastavalt PlanS § 142 lõikele 2 tuleb üldplaneeringu põhilahenduse muutmist sisaldava detailplaneeringu koostamisele kohaldada üldplaneeringu koostamisele ettenähtud menetlust, millest tulenevalt kehtestab detailplaneeringu vallavolikogu. 

Arvestades eeltoodut ning võttes aluseks planeerimisseaduse § 139 lõiked 1 ja 41 ning § 142 lõiked 1, 2 ja 8 kohaliku omavalitsuse korralduse seaduse § 6 lõike 1, § 22 lõike 2, arvestanud vallavalitsuse (09.09.2026 istungi protokoll nr  36 ) ettepanekut ja majanduskomisjoni (14.09.2026 protokoll nr …..) arvamust
Märjamaa Vallavolikogu 

o t s u s t a b:

1. Kehtestada Rapla maakonnas Märjamaa vallas Märjamaa alevis asuva Kullerkupu tn 36, Kullerkupu tn 38 ja Kullerkupu tänav L2 kinnistute detailplaneering.

2. Märjamaa Vallavalitsusel teavitada detailplaneeringu kehtestamisest:
2.1. 30 päeva jooksul valla lehes „Märjamaa Nädalaleht“ ja maakonnalehes „Raplamaa Sõnumid“ vastavalt planeerimisseaduse § 139 lõikele 3;
2.2. 14 päeva jooksul Ametlikes Teadaannetes ja Märjamaa valla veebilehel vastavalt planeerimisseaduse § 139 lõikele 3;
2.3. 14 päeva jooksul planeerimisseaduse § 127 lõigetes 1 ja 2 ning § 139 lõikes 4 nimetatud isikuid ja asutusi. 

3. Märjamaa Vallavalitsusel esitada 14 päeva jooksul kehtestatud detailplaneering planeeringute andmekogusse planeerimisseaduse § 139 lõike 41 kohaselt.

4. Märjamaa Vallavalitsusel teha detailplaneeringu kehtestamise muudatus üldplaneeringusse 30 päeva jooksul planeerimisseaduse § 142 lõike 8 kohaselt. 

5. Otsus jõustub teatavakstegemisest.

6. Otsust on võimalik vaidlustada 30 päeva jooksul otsuse teatavakstegemisest, esitades kaebuse Tallinna Halduskohtusse (Pärnu mnt 7, 15082 Tallinn) halduskohtumenetluse seadustikus sätestatud korras või vaide Märjamaa Vallavolikogule haldusmenetluse seaduses sätestatud korras.



Meelis Välis
volikogu esimees

	1. Eelnõu õiguslik alus 

	Kullerkupu tn 36, Kullerkupu tn 38 ja Kullerkupu tänav L2 detailplaneering sisaldab ettepanekut kehtestatud üldplaneeringu põhilahenduse muutmiseks maa juhtotstarbe ja kasutustingimuste osas, tuleb seda menetleda planeerimisseaduse § 142 lõike 2 alusel üldplaneeringu koostamise menetlusena. 

Planeerimisseaduse § 124 lõike 10 kohaselt on detailplaneeringu koostamise korraldaja kohaliku omavalitsuse üksus. Planeerimisseaduse § 131 lõike 1 kohaselt on planeeringu koostamise korraldaja kohustatud oma kulul välja ehitama detailplaneeringukohased avalikuks kasutamiseks ette nähtud rajatised, kui ei ole kokku lepitud teisiti.

Kohaliku omavalitsuse korralduse seaduse § 22 lõike 1 punkt 31 kohaselt kuulub volikogu ainupädevusse üldplaneeringu algatamine ja kehtestamine. Vastavalt planeerimisseaduse § 142 lõikele 2 menetleb üldplaneeringut muutvat detailplaneeringut volikogu.
Märjamaa Vallavolikogu 15. septembri 2015 määruse nr 39 „Ehitusseadustikus ja planeerimisseaduses sätestatud ülesannete delegeerimine“ § 2 kohaselt on planeerimisseaduses sätestatud kohaliku omavalitsuse üksuse ülesanded delegeeritud Märjamaa Vallavalitsusele, välja arvatud üldplaneeringut muutvate detailplaneeringute menetlemine, mis kuulub volikogu pädevusse.

Planeerimisseadus
[bookmark: para124]§ 124.  Detailplaneering ja selle koostamise korraldaja
 (10) Detailplaneeringu koostamise korraldaja on kohaliku omavalitsuse üksus.

[bookmark: para134]§ 139.  Detailplaneeringu kehtestamine
(1) Detailplaneeringu kehtestab kohaliku omavalitsuse üksus. Detailplaneeringu koostamisel käesoleva seaduse § 130 lõikes 2 nimetatud juhul kehtestab selle kohaliku omavalitsuse volikogu.

§ 142. Üldplaneeringut muutev detailplaneering
[bookmark: para142lg1p1](1)Detailplaneering võib põhjendatud vajaduse korral sisaldada kehtestatud üldplaneeringu põhilahenduste muutmise ettepanekut. Kehtestatud üldplaneeringu põhilahenduse detailplaneeringuga muutmine on:
 1) üldplaneeringuga määratud maakasutuse juhtotstarbe ulatuslik muutmine;
Üldplaneeringu põhilahenduse muutmise ettepanekut sisaldava detailplaneeringu koostamisele kohaldatakse üldplaneeringu koostamisele ettenähtud menetlust. Koostööle ja kaasamisele kohaldatakse detailplaneeringu koostamisele ettenähtud nõudeid.
(2) Üldplaneeringu põhilahenduse muutmise ettepanekut sisaldava detailplaneeringu koostamisele kohaldatakse üldplaneeringu koostamisele ettenähtud menetlust. Koostööle ja kaasamisele kohaldatakse detailplaneeringu koostamisele ettenähtud nõudeid.
(8) Kui detailplaneering sisaldab kehtestatud üldplaneeringu põhilahenduse muutmise ettepanekut, teeb kohaliku omavalitsuse üksus 30 päeva jooksul pärast detailplaneeringu kehtestamist muudatuse üldplaneeringusse. 

Kohaliku omavalitsuse korralduse seadus
[bookmark: para6]§ 6.  Omavalitsusüksuse ülesanded ja pädevus
(1) Omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, ruumilist planeerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

[bookmark: para22]§ 22.  Volikogu pädevus
[bookmark: para22lg2] (2) Seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.




	2. Eelnõu vastuvõtmise vajalikkuse põhjendus 

	Maa- ja Ruumiamet on detailplaneeringu heaks kiitnud, see vastab kehtivatele õigusaktidele ning põhjendused üldplaneeringu muutmiseks on piisavad. Eelnõu vastuvõtmine on vajalik, et kehtestada Kullerkupu tn 36, Kullerkupu tn 38 ja Kullerkupu tänav L2 kinnistute detailplaneering. 

Planeeringuala asub kehtiva „Märjamaa alevi üldplaneeringu“ järgi pargi-, metsa- või haljasala juhtotstarbega alal, mille kohta üldplaneeringu seletuskiri näeb ette olemasoleva haljastuse säilitamise. Kavandatav hoonestus ja kruntide moodustamine muudavad ala üldplaneeringus määratud juhtotstarvet ja kasutustingimusi, mistõttu on tegemist üldplaneeringu põhilahenduse muutmise ettepanekut sisaldava detailplaneeringuga. Planeerimisseaduse § 142 lõike 2 kohaselt tuleb sellise detailplaneeringu menetlemine läbi viia volikogu otsusega.


Kuigi Märjamaa Vallavolikogu on määrusega 15.09.2015 nr 39 delegeerinud Planeerimisseaduses sätestatud ülesannete täitmise vallavalitsusele, tuleb vastavalt Planeerimisseaduse § 142 lõige 2 antud detailplaneering vastu võtta Vallavolikogul. Sest antud detailplaneering on üldplaneeringu põhilahendust muutev.




	3. Õigusaktid, mis reguleerivad küsimust käesoleval ajal

	Planeerimisseadus, Kohaliku omavalitsuse korralduse seadus




	4. Õigusaktid, mida on eelnõu õigusaktina vastuvõtmisel vaja tunnistada kehtetuks, tühistada või muuta

	puuduvad



	5. Õigusakti rakendamisega kaasnevad kulud ja katteallikad 

	Kaasnevad kulud katab planeeringust huvitatud isik.



	6. Eelnõule lisatavad muud asjasse puutuvad materjalid 

	Detailplaneeringu materjalid

